| Folkeavstemningen om OL i Oslo 2022 |
| --- |
| Bør Oslo kommune søke om De olympiske vinterleker og Paralympiske leker i 2022?

| Valgresultat |
| --- |
| Svar | Stemmer | Prosent |
|  **Ja** | **172 837** | **55.08%** |
|  **Nei** | 140 982 | 44.92% |
| Gyldige stemmer | 313 819 | 97.06% |
| Ugyldige og blanke stemmer | 9 519 | 2.94% |
| **Totalt antall stemmer** | **323 338** | **100.00%** |
| Valgdeltakelse | 68.09% |
| Velgermasse | 474 900 |

| Valgresultat etter region |
| --- |
| [[{{{kart}}}|250px|center]] |
| ██ Ja██ Nei |

 |
| Folkeavstemning avholdt: 9. september 2013 |

**Folkeavstemningen om OL i Oslo 2022** var en folkeavstemning i Oslo kommune som ble avholdt samtidig med stortingsvalget 2013.

Avstemningen var rådgivende om Oslo skulle søke om å få arrangere Vinter-OL 2022 og Paralympiske vinterleker 2022. Idrettstinget i Norges idrettsforbund og olympiske og paralympiske komité vedtok 6. juni 2012 at Oslo skulle være Norges kandidatby til arrangementet.

Fristen for å formelt melde seg som søker var 14. november 2013. Vertsbyen ble valgt av IOK på deres 127. kongress i Kuala Lumpur 31. juli 2015. Oslo kommune stanset arbeidet med OL-søknaden i oktober 2014.

Stemmerett
----------

Alle som var bosatt i Oslo kommune og hadde stemmerett ved stortingsvalg, hadde stemmerett i folkeavstemningen. Siden utenlandske statsborgere bosatt i Norge ikke har stemmerett ved stortingsvalg, vedtok bystyret i Oslo at disse skulle ha stemmerett i denne rådgivende folkeavstemningen.

Bakgrunn
--------

Norges Idrettsforbund foreslo i november 2011 for Oslo kommune at det skulle utredes om det var grunnlag for å søke olympiske og paralympiske vinterleker i Norge i 2022. Byrådet rådet til at et slikt arbeid skulle iverksettes, og dette fikk støtte av bystyrets flertall 6. juni 2012. Et mindretall på sju (Sosialistisk Venstreparti, Rødt og Miljøpartiet De Grønne) stemte mot.

Da kommunens budsjett for 2013 skulle vedtas, ble det inngått et budsjettforlik mellom Fremskrittspartiet og byrådspartiene Høyre, Venstre og Kristelig Folkeparti. Et element i dette forliket var at det skulle arrangeres en rådgivende folkeavstemning om OL-søknaden.

Avstemningspørsmål
------------------

Spørsmålet velgerne skulle ta standpunkt til var:

«Bør Oslo kommune søke om De olympiske vinterleker og Paralympiske leker i 2022?»

Svaralternativene var JA, NEI og BLANK STEMME.

Resultater
----------

Resultatet av folkeavstemningen var et flertall for at Oslo skulle søke. Valgdeltagelsen var 66 prosent.

Referanser
----------

1. 1 2  «Hva skjer når mot OL 2022?». Oslo kommune. 6. juli 2012. Arkivert fra originalen 9. mai 2013. Besøkt 8. august 2013.
2. ↑  «Her sier Idrettstinget ja til OL». NRK Sport. 9. juni 2012. Besøkt 8. august 2013.
3. ↑  Oslo kommune stanser OL-arbeidet
4. ↑  Har jeg stemmerett? Oslo kommunes informasjonside, besøkt 8. august 2013
5. ↑  Bystyret: Alle får stemme om OL i Oslo Arkivert 6. oktober 2014 hos Wayback Machine. Aftenposten 5. juni 2013, besøkt 8. august 2013
6. ↑  Saksdokumenter til bystyremøtet 6. juni 2012, sak 118/12.
7. ↑  «Bruker 5 mill. på folkeavstemming om Oslo-OL», *Aftenposten* 4. desember 2012; besøkt 20. september 2013.
8. ↑  Hvordan ser stemmeseddelen ut? Oslo kommunes informasjonssider, besøkt 8. august 2013
9. ↑  Folkeavstemning 2013 Oslo kommunes nettsider
10. ↑

Eksterne lenker
---------------

* Oslo kommunes nettside om folkeavstemningen
* Nettside for Oslo2022 – midlertidig etat i Oslo kommune som utarbeider Oslos OL-søknad
* Games In The City